**Қазақ тілі мен әдебиет сабақтарында инновациялық оқыту әдістерін қолдану арқылы оқушылардың танымдық белсенділігін арттыру.**

А.Б.Мурзагалиева

Қостанай облысы әкімдігі  
білім басқармасының  
«Қостанай қаласы білім бөлімінің №7  
жалпы білім беретін мектебі» КММ

Қазақ тілі пәнін оқытудың мақсаты – оқушылардың тілдік дағдыларын дамыту арқылы ана тілін қадірлейтін, оның қоғамдық мәнін түсінетін тұлға қалыптастыру, тілдік нормаларды сақтап, дұрыс қолдана білуге, еркін сөйлеуге және сауатты жазуға үйрету. Жаңа дәуірдің жан-жақты дамыған адамның тәрбиелеу оңай емес, ол үшін мұғалімге үлкен ізденудің, оқытуды ізгілендіру аспектілерін пайдаланып жүзеге асырудың мәні зор. Жаңашыл педагогтардың идеясымен жұмыс істей білу – әр ұстазға қойлатын талаптардың бірі.

Бүгінгі еліміздің болашағы – қазіргі мектеп партасындағы оқушылар. Оларды заман талабына сай жан-жақты, білімді, өз бетімен білуге талпынатын, өзінің ой-тұжырымы бар етіп тәрбиелеу үшін сабақ түрлері құрылысын жетілдіру, оқытудың жаңа әдіс-тәсілдерін пайдалану – бүгінгі күннің талабы.

Қазақ тілі мен әдебиетін оқытуда оқушының бейімділігіне, қабілетіне, шеберлігіне бағыт беріп, тұлға ретінде қалыптасуына мүмкін дік туғызатын жаңа технологияларды тиімді пайдалану – ұстаздардың міндеттері. Интерактивті оқытудың басты мақсаты – білім алушыларды өз бетінше ой қорытып, жауап таба білуге үйрету

Мұғалім оқушыны ынталандыру, пәнге деген қызығушылығын арттыру мақсатында 5-6 сыныптарда сабақты төмендегіндей жолдармен өткізуіне болады:

* сабақта тақырыпқа байланысты схемларды, кестелерді,суреттерді кең көлемде қолдану;
* интеракивті тақтаны қолдану арқылы тақырыпқа қатысты слайд-шоу, аудиомәтін, бейнематериалдарды көрсету;
* сабақтарда интернет –ресурстарды кеңінен қолдану;

Білім беруде ақпараттық технологияны пайдалану мен оқушылардың құзіреттілігін қалыптастыру, қазіргі заман талабына сай ақпараттық технологияны, электрондық оқулықтарды және интернет ресурстарды пайдалану оқушының білім беру үрдісінде шығармашылық қабілетін дамытуға мүмкіндік береді. Ақпараттық технологияны сабақта пайдалану кезінде оқушылар бұрын алған білімдерін кеңейтіп, өз бетімен шығармашылық тапсырмалар орындайды.

Қазақ тілі пәнін оқу арқылы оқушылар:  
- тіл мәдениетінің қоғамдық мәнін түсінеді;  
- әдеби тілдің лексикалық, орфографиялық, орфоэпиялық, морфологиялық, грамматикалық, стилистикалық және пунктуациялық нормаларын меңгереді;  
- өз ойын, көзқарасын еркін, дұрыс, нақты жеткізу жолдарын меңгереді;  
- коммуникативтік дағдыларды жағдаятқа сай дұрыс қолдана білуді үйренеді

Орыс тілінде оқытатын мектептердегі қазақ тілі төрт бағыт бойынша құрылған. Бұл бағыттар: тыңдалым,айтылым, оқылым, жазылым. Бұл бағыттар тілді оқытудың төрт негізгі дағдысын бейнелейді.

Аталған әр бағыттың өзіндік қызметі бар:  
1. Айтылым, тыңдалым бағыты – оқушылардың тыңдалатын материалдағы ақпаратты түсіну, жауап алу мүмкіндігін; негізгі идеяны анықтау, күрделі талдау, астыртын ойды аша білу, естігендерін бағалай білуге қабілеттілікті қамтамасыз етеді.  
2. Оқылым бағыты – оқушылардың мәтіннің мазмұны мен лексикасын ұғынуға, мәтіннің өзіндік ерекшеліктерін анықтауға, әртүрлі оқылым стратегияларын қолдануға, әртүрлі мәтіннен қажетті ақпаратты тауып, салыстыруына мүмкіндік береді.  
3. Жазылым бағыты – оқушылардың өздерінің жазуын жоспарлай білуіне, әртүрлі стильдер мен жанрларда жаза білулеріне, мәтіндерді салыстыруға, дұрыс грамматика мен пунктуацияны қолдана білуіне, мәтінді өзгерту және түзете білу дағдыларын үйренуіне мүмкіндік береді.

Жаңа технологияны пайдаланудың тиімді тұстары:

* оқушының пәнге деген жеке қызыушылығын оятады;
* танымдық қабілеттілігін қалыптастырады;
* әлеуметтік мәдени тәрбие қалыптастырады;
* оқушыны шығармашылық жұмысқа баулиды;
* мұғалімнің уақытын үнемдейді
* қосымша мәліметтер береді.

Бұл әрбір ұстазды ойландырып, жаңаша жұмыс істеуге, жаңа ізденістерге жетелейді. Сондықтан әр мұғалім өз пәніне психологиялық тұрғыдан қарап, әдістемелік шеберлікпен келу керек. Сабақ барысында интерактивті технологияларды қолдану оқытушы жұмысын өнімді, нәтижелі, ал оқушылардың білім алу әрекетін мәнді, қызықты, пайдалы етеді.

Сабақ барысында білім алушының білімге құштарлығын арттыру, еңбек етуге баулу, жалпы оқушы бойында жауапкершілік сезімін қалыптастыру оқытушыға қойылатын басты талап. Осы талапты шешуде электронды оқытудың пайдасы зор.

Қорыта айтқанда, оқыту үдерісінің нәтижелі болуы ұстаздың сабақ беру шеберлігіне, сабағын қызғылықты жүргізіп, зейін қойдыра білуіне, оқушылардың өздігінен білім алуға үйренуіне байланысты. Қандай да болмасын жаңа әдіс-тәсілдер әрбір оқушының өз бетімен оқып үйренуіне сенімін ұялатып, шығармашылықпен жұмыс істеуіне, қорытынды жасай алуына, сөйлеу мәдениетінің өсуіне ықпал етеді, білім сапасын арттырады. Жаңа әдіс-тәсілдерді мән-мағыналарына, ерекшеліктеріне қарай таңдап қолдана білсек, балаға білім беруде ұтарымыз анық.

.